ຜູ້ນໍາປະເທດອໍານາດໃຫຍ່ໆໃນໂລກ ຮຽກຮ້ອງ ໃຫ້ມີການໂອນອໍານາດ ຢ່າງເປັນລະບຽບ ໃນອີຈິບ
ບັນດາຜູ້ນຊາຂອງສະຫະລັດແລະພັນທະມິດ ຮຽກຮ້ອງໃຫ້ ມີການໂອນອໍານາດຢ່າງເປັນລະບຽບແລະວ່ອງໄວ ຢູ່ໃນອີຈິບ.
ບັນດາຜູ້ນຳຂອງ 5 ປະເທດໃນຢູໂຣບຮຽກຮ້ອງໃຫ້ມີການໂອນອໍານາດ ຢ່າງເປັນລະບຽບແລະວ່ອງໄວຢູ່ໃນອີຈິບ, ໂດຍກ່າວວ່າພວກທ່ານເຫລົ່ານີ້ມີຄວາມເປັນຫ່ວງນໍາການກໍ່ຄວາມວຸ້ນວາຍຕໍ່ກັນ ລະຫວ່າງພວກປະທ້ວງທີ່ສະໜັບ ສະໜູນລັດຖະບານ ກັບພວກຕໍ່ຕ້ານລັດຖະບານ ໃນຖະແຫລງການຮ່ວມທີ່ມີຂຶ້ນໃນວັນພະຫັດມື້ນີ້, ຜູ້ນຳປະເທດຝຣັ່ງ, ເຢຍລະມັນ, ອັງກິດ, ອີຕາລີ ແລະສະເປນ ເວົ້າວ່າ “ຂັ້ນຕອນການໂອນອຳນາດຕ້ອງເລີ້ມຂຶ້ນດຽວນີ້ ” ໃນວັນພຸດວານນີ້ ສະຫະລັດ ແລະພັນທະມິດຈຳນວນນຶ່ງ ກໍໄດ້ປະນາມການນອງເລືອດທີ່ເກີດຂຶ້ນ ໂດຍໄດ້ຮຽກຮ້ອງໄປຍັງລັດຖະບານຂອງປະທານາທິບໍດີ Hosni Mubarak ໃຫ້ສະແດງການຢັບຢັ້ງຊັ່ງໃຈ ຕໍ່ພວກປະທ້ວງ ໂຄສົກປະຈຳທຳນຽບຂາວ, ທ່ານ Robert Gibbs ກ່າວໃນວັນພຸດວານນີ້ວ່າ ການກໍ່ຄວາມຮຸນແຮງໃດໆ ກໍຕາມ ຖ້າຫາກຖືກປຸກປັ່ນຂຶ້ນໂດຍລັດຖະບານນັ້ນ ມັນຄວນຍຸດຕິລົງໂດຍທັນທີ ນອກຈາກນັ້ນ ນາຍົກລັດຖະມົນຕີອັງກິດ ທ່ານ David Cameron ກໍໄດ້ສົ່ງຖ້ອຍຄຳຄ້າຍຄື ກັນນີ້ ໂດຍເວົ້າວ່າ ການອຸບປະຖໍາໃດໆກໍຕາມຂອງລັດ ຢູ່ເບື້ອງຫລັງອັນທີ່ທ່ານເອິ້ນວ່າ “ເຫດການທີ່ຮ້າຍແຮງ-ຕໍ່າຊ້າ” ຂອງການກໍ່ຄວາມຮຸນແຮງນັ້ນ ຈະຖືວ່າ “ເປັນເລື້ອງທີ່ຮັບ ບໍ່ໄດ້ຢ່າງສິ້ນເຊີງໂດຍເດັດຂາດ” ທັງໝົດ